钦定古今图书集成/明伦汇编/氏族典/第205卷 > 高元之
## 钦定古今图书集成/明伦汇编/氏族典/第205卷 > 高元之

按《尚友录》：“元之，字端叔，鄞人，琼七世孙。建炎间，衣冠
南渡，父寓籍明州，因家焉。家贫无书，得《易编》，口诵不
辍，数日忘盥栉。邻士怜之，稍借之书。后受《易》《春秋》，学
于沙随程迥。时傅伯成为郡教授，少许可，折节与之
交，繇是乡学者数百人师事之。元之作《变骚》九篇，曰
愍畸志”、曰臣薄才、曰惜成、曰感回波、曰力除、曰危衷、
曰《悲婵娟》，曰《古诵》，曰《绎思》，行于世。宋儒拟骚，勿能及
也。集《春秋》说三百馀家，号《义宗》，悉本经旨，凡百五十
卷，《易》《诗》《论语》《后汉历志解》各一卷，诗三千，杂著五百，
号茶甘甲乙槁五。工礼部，卒不第。将死，手属书楼钥，
人号“万竹先生。”